
Imam čestu upalu krajnika i otečene spoljašnje žlijezde. Travar mi je preporučio stavljanje obloga od meda, bibera i alkohola. Da li je to dopušteno? Također, da li je u puštanju krvi (hidžami) lijek, i može li se dijete liječiti učenjem Kur’ana?


* 
* 
* 
* 
* 
* 
* 

 
Je li dozvoljeno koristiti obloge od alkohola?

Imam Muslim zabilježio je predanje u kojem stoji da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, upitan o alkoholu kao lijeku, pa je odgovorio: *“Alkohol nije lijek, već je bolest.”* Ovaj je ***[hadis](https://pitajucene.com/search/Hadis/questions/ "Pretraži pitanja o hadisima")***, nesumnjivo, vjerodostojan, i jasno ukazuje da alkohol nije lijek, već da ima suprotno dejstvo. Obaveza liječnika muslimana jeste poznavanje dopuštenog i zabranjenog načina liječenja, da ne bi nesvjesno umjesto lijeka ljudima propisivali otrov. Ali, neki su pravnici ipak dopustili ***[liječenje](https://pitajucene.com/search/lije%C4%8Denje/questions/ "Pretraži pitanja o liječenju")*** alkoholom pod uvjetom da ne postoji drugi, dopušteni lijek za određenu bolest, i da stručna osoba garantira ili da kod nje preovladava mišljenje da će, uz Allahovu, dželle šanuhu, pomoć, doći do poboljšanja.  

Predlažem vam da konsultirate druge travare i liječnike, naravno ako možete, možda će Allah dati bolji lijek od tih obloga. Prije liječenja svakako iskreno molite Allaha, dželle šanuhu, za ozdravljenje. Hidžama, puštanje krvi i učenje Kur’ana djetetu imaju veliku ulogu u liječenju. Molim Svemogućeg Allaha da nas zaštiti od svakoga zla, amin!  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


